laion/Wikipedia-Exotic huggingface dataset:
মহেন্দ্র মোহন চৌধুরী

মহেন্দ্র মোহন চৌধুরী (অসমীয়া: মহেন্দ্র মোহন চৌধুৰী) ভারতের স্বাধীনতা আন্দোলনের একজন মুক্তিযোদ্ধা ও অসমের প্রাক্তন মুখ্যমন্ত্রী ছিলেন। তিনি ১৯৭০ থেকে ১৯৭২ সাল পর্যন্ত আসামের মুখ্যমন্ত্রী ছিলেন। তিনি ১৯৭৩ সাল থেকে ১৯৭৭ সাল পর্যন্ত পাঞ্জাবের রাজ্যপাল ছিলেন। ১৯০৯ সালে অসমের বরপেটা জেলার নগাঁও নামক স্থানে মহেন্দ্র মোহন চৌধুরী জন্মগ্রহণ করেন। তিনি মানবিকে স্নাতক ডিগ্রি অর্জন করেন এবং পরবর্তীকালে আইন স্নাতক লাভ করেন। তিনি ভারতের স্বাধীনতা আন্দোলনে অংশ নিয়েছিলেন এবং ১৯৩৩, ১৯৪১ এবং ১৯৪৪ সালে তিনবার কারাগারে গিয়েছিলেন। এল.এল.বি পরীক্ষায় উত্তীর্ণ হয়ে তিনি মহাত্মা গান্ধীর আহ্বানে ভারত ছাড় আন্দোলনে যোগদান করেন। আসামকে গ্রুপিঙ থেকে রক্ষা করার জন্য ১৯৪৬ সালের ১৫ ডিসেম্বর, গোপীনাথ বরদলৈ-এর নেতৃত্বে দুইটি দল শ্রীরামপুরে মহাত্মা গান্ধীর সাথে সাক্ষাৎ করে। তারা আসামকে পূর্ববঙ্গের অংশ না করার জন্য অনুরোধ করেন। এই দুই দলের সদস্যদের মধ্যে অন্যতম একজন ছিলেন মহেন্দ্র মোহন চৌধুরী। তিনি আসাম বিধানসভার সদস্য (১৯৪৬-১৯৫২) ও সংসদীয় সচিব (১৯৪৭) ছিলেন। ভারতবর্ষ স্বাধীন হওয়ার পর তিনি ভারতীয় জাতীয় কংগ্রেসে যোগদান করে ১৯৫৭ সালে তিনি নিখিল ভারতীয় কংগ্রেস কমিটীর সাধারণ সম্পাদক রুপে নিযুক্তি লাভ করেন। ১৯৭০ থেকে ১৯৭২ সাল পর্যন্ত তিনি অসমের চতুর্থ মুখ্যমন্ত্রী রুপে নিযুক্তি লাভ করেন। তারপর তিনি ১৯৭৩ সাল থেকে ১৯৭৭ সাল পর্যন্ত পাঞ্জাবের রাজ্যপাল হিসেবে কার্যনির্বাহ করেন। এই সময়ে তিনি মহাপুরুষ শ্রীমন্ত শঙ্কদেবকে বিভিন্ন রাজ্যে প্রচার করার চেষ্টা করেন। অসমে উন্নত পদ্ধতিতে চাষ করা ও অসমীয়া ভাষাকে স্বীকৃতি দেওয়া তাঁর উল্লেখযোগ্য অবদান। তিনি মহাত্মা গান্ধী ও বিনোভা ভাবের দর্শন নামে দুটি বই লিখেছেন। তিনি বহু সামাজিক-ধর্মীয় প্রতিষ্ঠানের সাথে যুক্ত ছিলেন, যেমন সংকরদেব-ক্রিস্টি বিকাশ সমিতি, গীতা সমাজ, মধুপুর সুত্র ইত্যাদি। তিনি পাঞ্জাবের পাটীয়ালা বিশ্ববিদ্যালয়ে শঙ্করদেব চেয়ার প্রতিষ্ঠা করার ক্ষেত্রেও সহায়ক ভূমিকা পালন করেছিলেন। ১৯৮২ সালের ২ ডিসেম্বর গৌহাটি মেডিকেল কলেজ ও হাসপাতালে মহেন্দ্র মোহন চৌধুরী মৃত্যুবরণ করেন। সানজয় হাজারিকা। "Strangers of the mist:tales of war and peace from India's northeast"। আইএসবিএন ০১৪০২৪০৫২৭। পেঙ্গুইন গ্রুপ। রংবং তেরাঙ-:মহেন্র মোহন চৌধুরী জন্ম জয়ন্তী স্মৃতিচারণ গ্রন্থ, প্রকাশক আইকন সাহিত্য ন্যাস
মনি কুমার সুব্বা

মোনি কুমার সুব্বা (ইংরেজি: Moni Kumar Subba;অসমীয়া: মণি কুমার চুব্বা)১৯৯৮ সন থেকে ২০০৯ সন পর্যন্ত ক্রমে দ্বাদশ, ত্রয়োদশ ও চতুর্দশ লোকসভায় মোট তিনবার সাংসদ ছিলেন। তিনি অসমের তেজপুর লোকসভা সমষ্টি থেকে প্রতিনিধিত্ব করেছিলেন। পূর্বে তিনি লক্ষিমপুর জেলার নাওবৈচা সমষ্টির বিধায়ক ছিলেন। মোনি কুমার সুব্বা ভারতীয় জাতীয় কংগ্রেসের সদস্য। ২০০৭ সনে কেন্দ্রীয় অনুসন্ধান সংস্থা( ইংরেজি: Central Bureau of Investigation) সংক্ষিপ্ত রুপ- সি.বি.আই ভারতীয় উচ্চ ন্যায়ালয়কে জানান যে মোনি কুমার সুব্বার নাগরিকত্ব সন্দেহজনক। সুব্বার নাগরিকত্ব সমন্ধে জমা করা নথিপত্র সব নকল। ন্যায়ালয় তার সাংসদ হিসেবে পদচ্যুত করার আবেদনে সাড়া দেন নি। "Former Tezpur MP Moni Kumar Subba passes away"। The News Mill। ২০১৯-০৫-২৭। সংগ্রহের তারিখ ২০১৯-০৫-২৭।  "Three-time MP MK Subba not an Indian: CBI"। IBN7। ৩০ সেপ্টেম্বর ২০০৯। ২ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১১।
শিনকানসেন

শিনকানসেন শিন্‌কান্‌সেন্‌ (জাপানি: 新幹線; অর্থ "নতুন শুঁড় লাইন") হল একটি উন্নত রেলগাড়ির উচ্চগতি রেল প্রযুক্তি যা জাপানে বিকাশ করা। জাপানে বর্তমানে জাপান রেলওয়ে গ্রুপ দ্বারা শিনকানসেন চালনা করা হচ্ছে। শিনকানসেনের প্রথম সংস্করণ হল তৌকাইদৌ শিনকানসেন (東海道新幹線) যার চালনার বিস্তার ৫১৫কিঃমিঃ ছিল টোকিও থেকে ওসাকা পর্যন্ত ১৯৬৪ খ্রিস্টাব্দে। বর্তমানে শিনকানসেনের চালনার বিস্তার হল ২,৩৮৭কিঃমিঃ। শিনকানসেন উচ্চগতির বিশ্বরেকর্ড ধরে ৫৮১কিঃমিঃ/ঘঃ। বছরের পর বছর ধরে শিনকানসেনের অনেক সংস্করণ উন্নত করা হয়েছে। শিনকানসেন গড়ে ৩৮৪ মিলিয়ন যাত্রী বছরে বহন করতে পারে। জাপানের পরিবহন ব্যবস্থা 月次ご利用状況｜ＪＲ東海 / মাসিক ব্যবহারের | জেআর তোকাই
শরৎ চন্দ্র সিংহ

শরৎ চন্দ্র সিংহ (অসমীয়া: শৰৎ চন্দ্র সিংহ) অসমের প্রাক্তন মুখ্যমন্ত্রী ও ভারতীয় জাতীয় কংগ্রেস, ভারতীয় জাতীয় কংগ্রেস (সমাজবাদী) ও জাতীয়তাবাদী কংগ্রেস পার্টির নেতা ছিলেন। তাঁর সমর্থক তাঁকে গান্ধীবাদী চিন্তাধারা, নিম্নশ্রেণীর প্রতি ভালোবাসা, সততা ও সরলতার জন্য সম্মান করিতেন। তিনি একজন লেখক ছিলেন। ১৯১৪ সনের ১ জানুয়ারি তারিখে অসমের ধুবড়ী জেলার চাপড় নামক স্থানে শরৎ চন্দ্র সিংহ জন্মগ্রহণ করেন। তিনি গ্রামের স্কুল থেকে প্রাথমিক শিক্ষাগ্রহণ করেন। ধুবুরী জেলার বিলাসীপারা হাইস্কুল থেকে তিনি উচ্চ শিক্ষা লাভ করেন। ঘড় থেকে তাঁর স্কুলের দূরত্ব ছিল প্রায় ২৫কি.মি.। এই পথ তিনি পায়েঁ হেটে বা সাইকেল নিয়ে চলাচল করিতেন। তিনি কটন কলেজ থেকে স্নাতক ডিগ্রী ও কাশী হিন্দু বিশ্ববিদ্যালয় থেকে আইনের ডিগ্রী লাভ করেন। তারপর তিনি গুয়াহাটিতে উকালতি করেন। পরবর্তী সময়ে তিনি সহকারী শিক্ষক রুপে কর্মজীবন আরম্ভ করে হেডমাষ্টার রুপে ধুবুরী জেলার বিভিন্ন স্থানের স্কুলে শিক্ষা প্রদান করেন। ১৯৫০ সনের প্রথমভাগে ভাষাভিত্তিক বিভাজনের ফলে অসমের গোয়ালপাড়া জেলাকে ভারতের পশ্চিমবঙ্গ রাজ্যের অন্তর্ভুক্ত করার কথা উঠেছিল কিন্তু শরৎ চন্দ্র সিংহ এর বিরোধিতা করেন। তারপর গোয়ালপাড়া জেলাকে অসমের ভৌগোলিক সীমার অন্তর্ভুক্ত করা হয়। ১৯৪৬ সনে শরৎ চন্দ্র সিংহ ভারতীয় জাতীয় কংগ্রেসের মাধ্যমে রাজনৈতিক প্রবেশ করেন। তিনি বিলাসীপাড়া বিধানসভা সমষ্টি থেকে ১৯৪৬-৫২, ১৯৬২-৬৭, ১৯৭২-৭৮ ও ১৯৮৫ থেকে ১৯৯০ সন পর্যন্ত মোট চারবার অসম বিধান সভায় নির্বাচিত হন। ১৯৭২ সনে তিনি কিছুদিন ইন্দিরা গান্ধীর অন্তবর্তীকালীন মুখ্যমন্ত্রীরুপে নিযুক্তি দেওয়া হয় । পরবর্তী সময়ে তিনি কংগ্রেসের বিভিন্ন পদ যেমন সহকারী সম্পাদক, উপ-সভাপতি, সভাপতি ইত্যাদিতে অধিষ্ঠিত ছিলেন। ইন্দিরা গান্ধী অসমে ঘোষণা করা আপাতকালীন অবস্থার পর তিনি কংগ্রেস সমাজবাদী দলে যোগদান করেন ও ১৯৮৭ সনে তিনি রাষ্ট্রীয় সভাপতি নির্বাচিত হন। মুখ্যমন্ত্রী পদে থাকাকালীন সময়ে তিনি বিভিন্ন সমস্যার সন্মুখীন হন। মেঘালয় অসম থেকে বিভাজন হওয়ার পর রাজ্যের রাজধানী শিলং থেকে দিসপুরে স্থানান্তর করা, রাজ্যের সর্বত্রে অসমীয়া ভাষা প্রতিষ্ঠার জন্য সংঘটিত ১৯৭২ সনের ভাষা আন্দোলন নিয়ন্ত্রণ করা ইত্যাদিই ছিল প্রধান সমস্যা। গুয়াহাটি চিকিৎসা মহাবিদ্যালয় ও বঙাইগাঁও তৈল শোধনাগার প্রতিষ্ঠার ক্ষেত্রে তাঁর ভূমিকা যথেষ্ট ছিল। তিনি রাজ্যের অনুন্নত জন-জাতির বিকাশের জন্য পঞ্চায়তী রাজ ব্যবস্থার প্রচলন করেছিলেন। রাজ্যের আর্থিক অবস্থার উন্নতির জন্য সমবায় খণ্ডের জন্ম দিয়েছিলেন। শারদ পাওয়ার কংগ্রেস দল ত্যাগ করে জাতীয়তাবাদী কংগ্রেস পার্টি গঠন করার পর তিনিও তাঁর সহযোগ করেন ও মৃত্যুর আগ পর্যন্ত অসমে সেই দলকে নেতৃত্ব প্রদান করেন। ২০০৫ সনের ২৫ ডিসেম্বর তারিখে গুয়াহাটিতে নিজ বাসগৃহে শরৎ চন্দ্র সিংহ মৃত্যুবরণ করেন। Assam Legislative Assembly - Chief Ministers since 1937 Politicians Of Assam Ch. Sarat Chandra Sinha, BOOKS LIC, 2010 Obituary - Sarat Chandra Sinha dead, OUTLOOK, India, Dec 25, 2005 Sarat Chandra Sinha- a great visionary, by Babul Tamuli, The Assam Tribune, 2008, Dec 26, Guwahati, Assam[স্থায়ীভাবে অকার্যকর সংযোগ] SPOTLIGHT, The Tribune, June 11, 1999, India Obituary - Press Release, Prime Minister's Office[স্থায়ীভাবে অকার্যকর সংযোগ]
সিঙ্গাপুরের জাতীয় পতাকা

সিঙ্গাপুরের জাতীয় পতাকা দুইটি অনুভূমিক অংশ নিয়ে গঠিত। এর নিচেরটি সাদা এবং উপরেরটি লাল। লাল বর্ণের অংশটি মানুষের সার্বজনীন ভ্রাতৃত্ব ও সাম্যবোধের প্রতীক সাদা বর্ণের অংশটি বিশুদ্ধতা ও পবিত্রতার প্রতীক উপরে বাম দিকের কোনায় একটি সাদা নতুন চাঁদ ও ৫টি সাদা তারকা বৃত্তাকারা সাজানো আছে। চাঁদটি উদীয়মান দেশের প্রতীক, এবং ৫টি তারা হলো গণতন্ত্র, শান্তি, প্রগতি, ন্যায়বিচার ও সাম্য - এই পাঁচটি আদর্শের তাৎপর্যবাহী।
মেহদী হাসান খান

মেহদী হাসান খান একজন বাংলাদেশী চিকিৎসক ও প্রোগ্রামার। তিনি ২০০৩ সালে ইউনিকোড ও এএনএসআই সমর্থিত বাংলা লেখার বিনামূল্যের ও মুক্ত সফটওয়্যার অভ্র কিবোর্ড তৈরি করেন। মেহদী হাসান খান ১৯৮৬ সালের ২৩ জুলাই ঢাকায় জন্মগ্রহণ করেন। তিনি ২০০১ সালে আইডিয়াল স্কুল অ্যান্ড কলেজ থেকে মাধ্যমিক এবং ২০০৩ সালে ঢাকার নটর ডেম কলেজ থেকে উচ্চ মাধ্যমিক পাস করেন। এরপর তিনি ময়মনসিংহ মেডিক্যাল কলেজে ভর্তি হন এবং সেখান থেকে এমবিবিএস ডিগ্রি লাভ করেন। মেহদী তার প্রথম বাংলা ফন্ট ইউনিবিজয় ডট নেট ফ্রেমওয়ার্ক ও ভিজ্যুয়াল বেসিক উপর লেখেন। পরে তিনি অভ্র কিবোর্ড ব্যবহারকারীদের সুবিধার্থে ডট নেট ফ্রেমওয়ার্ক ছাড়াই লেখেন। অভ্র সম্পূর্ণভাবে ইউনিকোড উপযোগী, যা ইউনিকোড কনসোর্টিয়াম দ্বারা ২০০৩ সালের ১৪ জুন স্বীকৃত হয়। তিনি তার সফটওয়্যার প্রতিষ্ঠান ওমিক্রনল্যাব প্রতিষ্ঠা করেন। অভ্র কী-বোর্ড প্রথম উন্মুক্ত করা হয় ২০০৩ সালে ২৬ মার্চ। ওমিক্রনল্যাব থেকে অভ্র উন্মুক্ত করা হয় ২০০৩ সালের ১৫ সেপ্টেম্বর। বাংলাদেশের নির্বাচন কমিশন জাতীয় পরিচয়পত্র তৈরিতে অভ্র ব্যবহার করে। ২০১১ সালে তথ্যপ্রযুক্তি শিল্পে বিশেষ অবদানের জন্য তাকে বেসিস পুরস্কার দেওয়া হয়। বিজয়-অভ্র বিতর্ক পল্লব মোহাইমেন (৫ নভেম্বর ২০১৮)। "ইন্টারনেটে বাংলার মুক্ত আকাশ"। প্রথম আলো।  হাম্মাদি, সাদ বিন ফজলে (২০০৪-০৫-১২)। "Exploring the base of Bangla in computers"। দ্য ডেইলি স্টার (বাংলাদেশ)। ঢাকা। ২০১৫-০৭-১৬ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৭।  "Mehdi Hasan Khan: 21 Anniversary Supplement"। দ্য ডেইলি স্টার। ২৪ মার্চ ২০১৬। Archived from the original on ২৪ মার্চ ২০১৬। সংগ্রহের তারিখ ১২ ফেব্রুয়ারি ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) চৌধুরী, সৈয়দ তাশফিন (২০০৬-০২-২৫)। "ICT turns more Bangla savvy"। দ্য ডেইলি স্টার (বাংলাদেশ)। ঢাকা। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৭।  "জনপ্রিয় বাংলা টাইপ সফটওয়্যার 'অভ্র' আবিষ্কার করেও প্রচারের আড়ালে রয়ে গেলেন এই তরুণ ডাক্তার"। দ্য ওয়াল। ২০২০-০২-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-১০।  "An amazing journey from Shahid Lipi to Avro"। দ্য ডেইলি স্টার।  "জনস্বার্থে যা করার দরকার তাই করবো: মোস্তাফা জব্বার"। দ্য ডেইলি স্টার। ২০১৯-০৬-১০। Archived from the original on ২০১৯-০৬-১০। সংগ্রহের তারিখ ২০১৯-০৬-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "তারুণ্যেই সফলতা"। দৈনিক প্রথম আলো।
শাঁখারী

শাঁখারী একটি পেশাগত গোষ্ঠী যা মূলতঃ ভারত উপমহাদেশে (বিশেষ করে পূর্ব ভারতের উপকূলবর্তী এবং নদীতীরবর্তী অঞ্চলে) দেখা যায়। শাঁখারী অর্থাৎ শাঁখ বা শঙ্খ দ্বারা কারুকার্য করে যারা। শঙ্খ একধরনের বড় সাদা লোনা জলের (বা সামুদ্রিক) শামুক যার খোল দিয়ে অলঙ্কার, বাদ্যযন্ত্র, ইত্যাদি তৈরি করা শাঁখারীদের পেশা। শাঁখারীদের প্রধান পণ্য হল শাঁখা যা শাঁখ দিয়ে তৈরি একরকম চুড়ি। তবে শাঁখার বিশেষত্য হল হিন্দু সধবা মহিলাদের সধবাত্বের চিহ্ন কয়েকটির (শাঁখা, পলা, লোহা, সিঁদুর) মধ্যে একটি। এছাড়া শাঁখারীদের অন্যান্য বহুল বিক্রীত পণ্যের মধ্যে অন্যতম হল বাজানোর শাঁখ যা হিন্দুদের পূজা পার্বনে শুভমুহুর্তে বাজানো হয়। শাঁখের শীর্ষ কেটে ছিদ্র করা হয়। তাতে ফুঁ দিলে তীক্ষ্ণ আওয়াজ (শঙ্খধ্বনি) হয়।
সৈয়দা আনোয়ারা তৈমূর

সৈয়দা আনোয়ারা তৈমূর (অসমীয়া: চৈয়দা আনোৱাৰা টাইমূৰ; ২৪ নভেম্বর ১৯৩৬ – ২৮ সেপ্টেম্বর ২০২০) অসমের প্রাক্তন মুখ্যমন্ত্রী। ১৯৮০ সনের ৬ ডিসেম্বর থেকে ১৯৮১ সনের ৩০ জুন পর্যন্ত তিনি অসমের মুখ্যমন্ত্রী পদে ছিলেন। তিনিই অসমের প্রথম ও একমাত্র মহিলা মুখ্যমন্ত্রী। তিনি চারবার অসম বিধান সভায় সদস্যা রুপে নির্বাচিত হয়েছিলেন। ১৯৮৮ সনে তিনি রাজ্যসভায় আমন্ত্রণ পেয়েছিলেন। ১৯৩০ সনে সৈয়দা আনোয়ারা তৈমূর জন্মগ্রহণ করেন। তিনি আলিগড় বিশ্ববিদ্যালয় থেকে স্নাতকোত্তর ডিগ্রী লাভ করেন। ১৯৫৬ সনে তিনি দেবীচরণ বরুয়া মহাবিদ্যালয়ের অর্থনীতি বিভাগের প্রবক্তা ছিলেন। সৈয়দা আনোয়ারা তৈমূর অসম প্রদেশ কংগ্রেস কমিটির একজন সক্রিয় সদস্যা ছিলেন। এই সংগঠনে যোগদান করার পর তিনি নানান মহিলা সংগঠনে জড়িত হন। তিনি ১৯৭২ সনে অসম বিধান সভার সদস্যারুপে নির্বাচিত হয়েছিলেন। সেই সময়ে তিনি শরৎ চন্দ্র সিংহের মন্ত্রীসভায় রাজ্যিক শিক্ষামন্ত্রী রুপে কার্যনির্বাহ করেন। তারপর তিনি ১৯৭৮, ১৯৮৩ ও ১৯৯১ সনের বিধানসভায় সদস্যা হিসেবে নির্বাচিত হন। যোগেন্দ্রনাথ হাজরিকার মন্ত্রীসভার পতনের পর ১৯৭৯ সনের ১২ ডিসেম্বর তারিখ থেকে অসমে রাষ্ট্রপতি শাসন চালু হয়। কয়েকমাস রাষ্ট্রপতি শাসনের পর প্রধানমন্ত্রীর আদেশক্রমে কংগ্রেস(ই) দলের নেত্রী সৈয়দা আনোয়ারা তৈমূরকে অসমের মুখ্যমন্ত্রীর দায়িত্বভার প্রদান করা হয়। ১৯৮০ সনের ৬ ডিসেম্বর তারিখে তিনি অসমের মুখ্যমন্ত্রীরূপে শপথ গ্রহণ করেন। তিনি মুখ্যমন্ত্রীর কার্যভার গ্রহণ করার পর অসমে রাষ্ট্রপতি শাসনের অন্ত পরে। তার দায়িত্ব নেওয়ার সময় অসমে বিদেশী বহিস্কার আন্দোলন চালু ছিল। অসমে অবৈধভাবে অনুপ্রবেশ করে অসমের জমিতে স্থায়ীভাবে বসবাসরত অসংখ্য বাংলাদেশী ব্যক্তিকে অসমের মাটি থেকে বহিষ্কার করার জন্য সদৌ অসম ছাত্র সন্থা ও গণ সংগ্রাম পরিষদের নেতৃত্বে এক তীব্র আন্দোলনের সৃষ্টি হয়েছিল। অসমে এই আন্দোলন জাতীয় আন্দোলন রুপে গঢ়ে উঠেছিল। তৈমূর সরকার এই সমস্যা আলোচনার মাধ্যমে সমাধান না করে কঠোর ব্যবস্থা গ্রহণ করেছিলেন। প্রায় সাত মাস শাসন চালানোর পর তৈমূর সরকারের পতন হয়। ১৯৮১ সনের ৩০ জুন তারিখে তিনি মুখ্যমন্ত্রী পদ থেকে পদত্যাগ করেন। তারপর অসমে পুনরায় রাষ্ট্রপতি শাসন চালু হয়। আনোয়ারা তৈমুর ২০২০ সালের ২৮ আগস্ট হৃৎযন্ত্রের ক্রিয়া বন্ধ হয়ে অস্ট্রেলিয়ায় মৃত্যুবরণ করেন। জীবনের শেষ চার বছর তিনি তার ছেলের সাথে সে দেশেই কাটিয়েছেন। বিকাশ, সিং (২৮ সেপ্টেম্বর ২০২০)। "Syeda Anwara Taimur, the only woman chief minister of Assam, breathed her last on Monday"। দ্য ইকোনমিক টাইমস। সংগ্রহের তারিখ ২১ ফেব্রুয়ারি ২০২১।  "Former Assam CM Anwara Taimur no more"। নিউজ লাইভ (ইংরেজি ভাষায়)। ২৮ সেপ্টেম্বর ২০২০। সংগ্রহের তারিখ ২৮ সেপ্টেম্বর ২০২০।
সপ্তাহান্ত

কাজের দিন এবং সপ্তাহান্ত (Weekend) হল সপ্তাহের পূর্বনির্ধারিত নির্দিষ্ট কাজ-কর্ম করার দিন এবং ছুটি-আরাম করার দিন। প্রতিটি দেশের নিজের কাজের দিন এবং সপ্তাহান্ত পালন করার আইন-নিয়ম আছে। প্রতিটি দেশের আইন-নিয়ম অনুযায়ী পালিত সপ্তাহান্তের তালিকাঃ এই দেশসমূহে শুক্রবার এবং শনিবার হল সপ্তাহান্ত, আর কাজের দিন হল রবিবার থেকে বৃহস্পতিবার পর্যন্ত।  বাংলাদেশ  আলজেরিয়া  বাহরাইন  মিশর  ইরাক  জর্দান  কুয়েত  লিবিয়া  মালয়েশিয়া  মালদ্বীপ  ওমান  ফিলিস্তিন  কাতার  সৌদি আরব  সুদান  সিরিয়া  সংযুক্ত আরব আমিরাত  ইয়েমেন  ইসরায়েল এই দেশসমূহে শনিবার এবং রবিবার হল সপ্তাহান্ত, আর কাজের দিন হল সোমবার থেকে শুক্রবার পর্যন্ত।  জাপান  দক্ষিণ কোরিয়া  লেবানন  তুরস্ক  তিউনিসিয়া  মরোক্কো  ইন্দোনেশিয়া  পাকিস্তান  শ্রীলঙ্কা  মৌরিতানিয়া  যুক্তরাজ্য  যুক্তরাষ্ট্র  মঙ্গোলিয়া  বেলজিয়াম  ব্রাজিল  কানাডা  অস্ট্রেলিয়া  নিউজিল্যান্ড  গণচীন  ফ্রান্স  জার্মানি  হংকং  ফিলিপাইন  পর্তুগাল  রাশিয়া  ইতালি  স্পেন  দক্ষিণ আফ্রিকা  আফগানিস্তান (বৃহস্পতিবার এবং শুক্রবার হল সপ্তাহান্ত)  ইরান (শুধু শুক্রবার হল সপ্তাহান্ত)  ব্রুনাই (শুক্রবার এবং রবিবার হল সপ্তাহান্ত)    নেপাল (শুধু শনিবার হল সপ্তাহান্ত)  থাইল্যান্ড (শুধু রবিবার হল সপ্তাহান্ত)  ভারত (শুধু রবিবার হল সপ্তাহান্ত)
ব্স্তান-'দ্জিন-নোর-বু-দ্পাল-ব্জাং-পো

ব্স্তান-'দ্জিন-নোর-বু-দ্পাল-ব্জাং-পো (ওয়াইলি: bstan 'dzin nor bu dpal bzang po) (১৮৭৩-১৯২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম ঝাব্স-দ্রুং-দ্কার-পো (ওয়াইলি: zhabs drung dkar po) উপাধিধারী বৌদ্ধ লামা ছিলেন। ব্স্তান-'দ্জিন-নোর-বু-দ্পাল-ব্জাং-পো ১৮৭৩ খ্রিষ্টাব্দে তিব্বতের আমদো অঞ্চলের র্বা-লো-থাং (ওয়াইলি: rwa lo thang) নামক স্থানে জন্মগ্রহণ করেন। তার পিতার নাম ছিল ওদ-গ্সাল-স্ক্যাব্স (ওয়াইলি: od gsal skyabs) এবং মাতার নাম ছিল ল্হা-মো-ব্যাম্স (ওয়াইলি: lha mo byams)। জন্মের পর তার নাম রাখা হয় র্দো-র্জে-ত্শে-রিং-রাব-ব্র্তান (ওয়াইলি: rdo rje tse ring rab brtan)। পিয়াত মাতার পাঁচ সন্তানের মধ্যে তিনি ছিলেন সর্বকনিষ্ঠ। দ্গে-'দুন-ছোস-স্ক্যোং-র্গ্যা-ম্ত্শো (ওয়াইলি: dge 'dun chos skyong rgya mtsho) নামক চতুর্থ থার-শুল (ওয়াইলি: thar shul) উপাধিধারী বৌদ্ধ লামা তাকে ঙ্গাগ-দ্বাং-ম্ছোগ-গ্রুব-ব্স্তান-পা'ই-র্গ্যাল-ম্ত্শান (ওয়াইলি: ngag dbang mchog grub bstan pa'i rgyal mtshan) নামক ষষ্ঠ ঝাব্স-দ্রুং-দ্কার-পো উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। এরপর তাকে প্রথমে ছু-ব্জাং (ওয়াইলি: chu bzang) বিহার ও পরে লা-মো-ব্দে-ছেন (ওয়াইলি: la mo bde chen) বিহারে নিয়ে যায়। সেখানে দ্গে-'দুন-ছোস-স্ক্যোং-র্গ্যা-ম্ত্শো (ওয়াইলি: dge 'dun chos skyong rgya mtsho), র্কাং-ত্সা-দ্পোন-স্লোব (ওয়াইলি: rkang tsa dpon slob), শেস-রাব-র্গ্যা-ম্ত্শো (ওয়াইলি: hes rab rgya mtsho), ঙ্গাগ-দ্বাং-ত্শুল-খ্রিম্স (ওয়াইলি: ngag dbang tshul khrims), সাংস-র্গ্যাস-ছোস-গ্রাগ্স (ওয়াইলি: angs rgyas chos grags), ব্লো-ব্জাং-রাব-গ্সাল (ওয়াইলি: lo bzang rab gsal) প্রভৃতি বৌদ্ধ ভিক্ষুরা তাকে শিক্ষাদান করেন। দ্গে-'দুন-ব্স্তান-'দ্জিন-র্গ্যা-ম্ত্শো (ওয়াইলি: dge 'dun bstan 'dzin rgya mtsho) নামক চতুর্থ আ-ম্দো-ঝ্বা-দ্মার (ওয়াইলি: a mdo zhwa dmar) উপাধিধারী বৌদ্ধ লামা পনেরো বছর বয়সে তার অন্যতম বিখ্যাত শিক্ষক ছিলন। কুড়ি বছর বয়সে তিনি বৌদ্ধ ধর্ম ত্যাগ করার চিন্তা করেন কিন্তু ব্লো-ব্জাং-ব্স্তান-পা'ই-দ্বাং-ফ্যুগ (ওয়াইলি: blo bzang bstan pa'i dbang phyug) নামক তৃতীয় শিং-ব্জা' (ওয়াইলি: shing bza') তাকে নিরস্ত করে তাকে ভিক্ষুর শপথ প্রদান করেন। ১৯০৭ খ্রিষ্টাব্দে তিনি চিং সম্রাট গুয়াংজুর সঙ্গে সাক্ষাৎ করেন এবং দেড় মাস পরে তিনি তিব্বত ফিরে আসেন। এই সময় ত্রয়োদশ দলাই লামা ও স্কাল-ব্জাং-থুব-ব্স্তান-দ্বাং-ফ্যুগ (ওয়াইলি: skal bzang thub bstan dbang phyug) নামক চতুর্থ 'জাম-দ্ব্যাংস-ব্ঝাদ-পা (ওয়াইলি: 'jam-dbyangs bzhad-pa) উপাধিধারী বৌদ্ধ লামা তাকে শিক্ষাদান করেন। ১৯১২ খ্রিষ্টাব্দে দ্গে-'দুন-ছোস-স্ক্যোং-র্গ্যা-ম্ত্শো মঙ্গোলিয়া ও চীন যাত্রা করেন। এই সময় তিনি নবগঠিত চীন প্রজাতন্ত্রের রাষ্ট্রপতি ইয়ুয়ান শিকাইয়ের প্রতিনিধিদলের সঙ্গে সাক্ষাৎ করেন। ইয়ুয়ান শিকাই তাকে সমগ্র আমদো অঞ্চলের প্রশাসনিক দায়িত্ব ভার অর্পণ করেন। চীনা অর্থানুকুল্যে তিনি ম্খাস-পা-মি-গ্সুম (ওয়াইলি: mkhas pa mi gsum) নামক মন্দিরের নির্মাণ সম্পূর্ণ করেন। Tsehua, : (জুন ২০১২)। "The Seventh Zhabdrung Karpo, Gendun Tendzin Norbu"। The Treasury of Lives: Biographies of Himalayan Religious Masters। সংগ্রহের তারিখ ২০১৪-১১-০২।
ব্লো-ব্জাং-য়ে-শেস-ব্স্তান-পা-রাব-র্গ্যাস

ব্লো-ব্জাং-য়ে-শেস-ব্স্তান-পা-রাব-র্গ্যাস (তিব্বতি: བློ་བཟང་ཡེ་ཤེས་བསྟན་པ་རབ་རྒྱས, ওয়াইলি: blo bzang ye shes bstan pa rab rgyas) (১৭৫৯-১৮১৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্বা-স্গ্রেং রিন-পো-ছে (ওয়াইলি: rwa-sgreng rin-po-che) উপাধিধারী বৌদ্ধ লামা ছিলেন। ব্লো-ব্জাং-য়ে-শেস-ব্স্তান-পা-রাব-র্গ্যাস ১৭৫৯ খ্রিষ্টাব্দে তিব্বতের লি-থাং (ওয়াইলি: li thang) নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-দার-র্গ্যাস (ওয়াইলি: bsod nams dar rgyas) এবং মাতার নাম ছিল স্গ্রোল-মা-ম্ত্শো (ওয়াইলি: sgrol ma mtsho)। ছয় বছর বয়সে তাকে ঙ্গাগ-দ্বাং-ম্ছোগ-ল্দান (ওয়াইলি: ngag dbang mchog ldan) নামক চুয়ান্নতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। প্রথমে তাকে মধ্য তিব্বতের র্গ্যাল-র্ত্সে-দ্পাল-'খোর-ছোস-স্দে বিহারের দায়িত্ব নিতে বলা হলে তিনি অস্বীকার করেন। তার পরিবর্তে ১৭৬৫ খ্রিষ্টাব্দে র্বা-স্গ্রেং বৌদ্ধবিহারের প্রধানের পদে অধিষ্ঠিত করা হলে তিনি র্বা-স্গ্রেং রিন-পো-ছে উপাধি ধারণ করেন। ষষ্ঠ পাঞ্চেন লামা তাকে শ্রমণের শপথ এবং চক্রসম্বর ও গুহ্যসমাজতন্ত্র সম্বন্ধে শিক্ষা প্রদান করেন। এই সময় ঙ্গাগ-দ্বাং-ছোস-গ্রাগ্স (ওয়াইলি: ngag dbang chos grags) নামক উনষাটতম দ্গা'-ল্দান-খ্রি-পা তার শিক্ষক ছিলেন। ১৭৬৯ খ্রিষ্টাব্দে তিনি সে-রা বৌদ্ধবহারে কে'উ-ত্শাং-ব্যাম্স-পা-স্মোন-লাম (ওয়াইলি: ke'u tshang byams pa smon lam) নামক বিহারের বত্রিশতম প্রধানের নিকট শিক্ষালাভ করেন। ১৭৮০ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করেন। এই সময় য়ে-শেস-র্গ্যাল-ম্ত্শান (ওয়াইলি: ye shes rgyal mtshan), ফা-বোং-খা-পা-র্গ্যা-ম্ত্শো-ম্থা'-য়াস (ওয়াইলি: pha bong kha pa rgya mtsho mtha' yas), ঙ্গাগ-দ্বাং-ছোস-'ব্যোর (ওয়াইলি: ngag dbang chos 'byor) প্রভৃতি বৌদ্ধ ভিক্ষুরা তার শিক্ষক ছিলেন। তিনি র্জে-ব্র্ত্সুন-র্দো-র্জে-র্নাম-'ব্যোর-মা-না-রো-ম্খা'-স্প্যোদ-স্গ্রুব-পা'ই-ম্যে-লাম (ওয়াইলি: rje brtsun rdo rje rnal 'byor ma nA ro mkha' spyod sgrub pa'i mye lam), ব্যাং-ছুব-লাম-রিম-ছেন-মো'ই-ব্লা-ব্র্গ্যুদ (ওয়াইলি: byang chub lam rim chen mo'i bla brgyud) এবং ক্লোং-র্দোল-দ্রুং-য়িগ-দাম-ছোস-য়ার-'ফেল-গ্যি-দ্রি-বা-দ্রিস-লাস (ওয়াইলি: klong rdol drung yig dam chos yar 'phel gyi dri ba dris lan) প্রভৃতি প্রায় পঞ্চান্নটি গ্রন্থ রচনা করেন। Chhosphel, Samten (মে ২০১৪)। "The Second Reting Rinpoche, Lobzang Yeshe Tenpa Rabgye"। The Treasury of Lives: Biographies of Himalayan Religious Masters। সংগ্রহের তারিখ ২০১৪-১১-০২।
'ফ্রিন-লাস-র্গ্যা-ম্ত্শো (দ্ব্যর্থতা নিরসন)

'ফ্রিন-লাস-র্গ্যা-ম্ত্শো দ্বারা আরও বোঝানো হতে পারেঃ 'ফ্রিন-লাস-র্গ্যা-ম্ত্শো (দেশি) - তিব্বতের রাজপ্রতিনিধি 'ফ্রিন-লাস-র্গ্যা-ম্ত্শো (দ্বাদশ দলাই লামা) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বাদশ দলাই লামা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (দ্ব্যর্থতা নিরসন)

ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (তৃতীয় জাম্যাং ঝেপা) (১৭৯২-১৮৫৫) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'জাম-দ্ব্যাংস-ব্ঝাদ-পা উপাধিধারী বৌদ্ধ লামা। ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (দেমো রিনপোছে) (১৭৭৭－১৮১৯) - তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম দে-মো-রিন-পো-ছে উপাধিধারী বৌদ্ধ লামা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মোরাসি

মোরাসি (Moraceae) পরিবার একপ্রকার সপুষ্পক গুপ্তবীজী দ্বিবীজপত্রী উদ্ভিদ পরিবার। ডুমুর গাছ ও তাদের জ্ঞাতিরা এই গোত্রের অন্তর্গত। এদের কমবেশি ৪০টি গণ এবং ১০০০টি প্রজাতির অস্তিত্ব রয়েছে। এই ধরনের উদ্ভিদেরা সাধারণত ক্রান্তীয় ও উপক্রান্তীয় জলবায়ু অঞ্চলসমূহে জন্ম নিয়ে থাকে; নাতিশীতোষ্ণ অঞ্চলে এদের প্রভাব অপেক্ষাকৃত কম। পূর্বে বর্তমানে বিলুপ্ত বংশ আর্টিক্যালস-এর মধ্যে অন্তর্ভুক্ত ছিল, সাম্প্রতিক আণবিক গবেষণার ফলে রোজালেস-এর মধ্যে আর্টিক্যালিয়ান রোসিডস নামক একটি ক্লেডে পরিবারের বসানো হয়েছে যার মধ্যে আলমাসি, সেলটিডাসি, ক্যান্নাবেসি এবং আরটিক্যাসিও রয়েছে। সেকরোপিয়া, যা বিভিন্নভাবে মোরাসি, আর্টিক্যাসি বা তাদের নিজস্ব পরিবার, সেকরোপিয়াসি-এ রাখা হয়েছে, এখন আর্টিসিয়াসি-এর অন্তর্ভুক্ত। মোরাসি পরিবারে পাঁচটি ট্রাইব আছে, সেগুলো হলও: Artocarpeae; Castilleae; Dorstenieae; Ficeae; এবং Moreae. Sytsma KJ, Morawetz J, Pires C, Nepokroeff M, Conti E, Zjhra M, Hall JC, Chase MW (২০০২)। "Urticalean rosids: Circumscription, rosid ancestry, and phylogenetics based on rbcL, trnL–F, and ndhF sequences" (পিডিএফ)। American Journal of Botany। 89 (9): 1531–1546। ডিওআই:10.3732/ajb.89.9.1531 । পিএমআইডি 21665755।  GRIN। "Genera in GRIN for tribe Artocarpeae"। সংগ্রহের তারিখ নভেম্বর ২৬, ২০১২।  GRIN। "Genera in GRIN for tribe Castilleae"। সংগ্রহের তারিখ নভেম্বর ২৬, ২০১২।  GRIN। "Genera in GRIN for tribe Dorstenieae"। সংগ্রহের তারিখ নভেম্বর ২৬, ২০১২।  GRIN। "Genera in GRIN for tribe Ficeae"। সংগ্রহের তারিখ নভেম্বর ২৬, ২০১২।  GRIN। "Genera in GRIN for tribe Moreae"। সংগ্রহের তারিখ নভেম্বর ২৬, ২০১২।  Datwyler, Shannon L. & Weiblen, George D. (2004): On the origin of the fig:Phylogenetic relationships of Moraceae from ndhF sequences. American Journal of Botany 91(5): 767-777. PDF fulltext Judd, Walter S.; Campbell, Christopher S.; Kellogg, Elizabeth A.; Stevens, Peter F. & Donoghue, Michael J. (2008): Plant Systematics: A Phylogenetic Approach. Sinauer Associates, Inc. Sunderland, MA. Sytsma, Kenneth J.; Morawetz, Jeffery; Pires, J. Chris; Nepokroeff, Molly; Conti, Elena; Zjhra, Michelle; Hall, Jocelyn C. & Chase, Mark W. (2002): Urticalean rosids: Circumscription, rosid ancestry, and phylogenetics based on rbcL, trnL-F, and ndhF sequences. American Journal of Botany 89(9): 1531-1546. PDF fulltext Zerega, Nyree J. C.; Clement, Wendy L.; Datwyler, Shannon L. & Weiblen, George D. (2005): Biogroegraphy and divergence times in the mulberry family (Moraceae). Molecular Phylogenetics and Evolution 37(2): 402-416. doi|10.1016/j.ympev.2005.07.004 PDF fulltext উইকিপ্রজাতিতে-এ বিষয় সম্পর্কিত তথ্য রয়েছে: মোরাসি উইকিমিডিয়া কমন্সে মোরাসি সংক্রান্ত মিডিয়া রয়েছে। Moraceae ওয়েব্যাক মেশিনে আর্কাইভকৃত ৩ জানুয়ারি ২০০৭ তারিখে in এল. ওয়াটসন এবং এমজে ডালউইটজ (১৯৯২ এর পর)। ফুল উদ্ভিদের পরিবার ওয়েব্যাক মেশিনে আর্কাইভকৃত ৩ জানুয়ারি ২০০৭ তারিখে